Alfrēds Akmentiņš

Alfrēds Akmentiņš ( OdesaLVVA Studentu datubāze – ) bija Latvijas šahists.

 Biogrāfija 
Šahu sācis spēlēt skolas gados. 1939. gadā pārstāvējis V. Olava komercskolas komandu Rīgas skolu komandu meistarsacīkstēs šahā.Laikraksts "Skolu Dzīve" 01.05.1939, laikraksts "Rīts" 25.11.1939 Vēlāk turpinājis studijas Latvijas Universitātes Matemātikas fakultātē (1940-1943). Otrā pasaules kara laikā zaudējis roku. Pēc kara bijis Latvijas Valsts universitātes šaha vienības treneris.Laikraksts "Padomju Students" 11.03.1950 Piecas reizes piedalījies Latvijas šaha čempionātu finālos. Labāko rezultātu sasniedzis 1951. gadā, kad izcīnījis 3. vietu. Bijis arī labāko skaitā sporta biedrības "Daugava" šaha čempionātos.

Kopš 1951. gada sācis strādāt Rīgas Pionieru pilī par šaha sekcijas treneri. Šajā vietā nostrādājis vairāk nekā 25 gadus, turpinot Mihaila Tāla pirmā trenera Jāņa Krūzkopa iesākto darbu. Bijis viens no labākajiem Latvijas jauno talantu treneriem, kas izaudzinājis daudzus pazīstamus šahistus. Starp Akmentiņa audzēkņiem jāmin lielmeistari Aleksandrs Voitkēvičs, Aleksandrs Šabalovs, Latvijas šaha čempionātu daudzkārtējā uzvarētāja Astra Goldmane un citi spēcīgi šahisti.

 Vietas Latvijas šaha čempionātā 
 1948. gads — 4.-6. vieta.
 1949. gads — 16.-17. vieta.
 1950. gads — 16.-17. vieta.
 1951. gads — 3. vieta.
 1954. gads — 10.-12. vieta.

  Atsauces 

 Literatūra 
 Encyclopedia of Latvian chessplayers : 1900-2000 / compiled by Val Zemitis ; editors, J. Vitomskis ... [et al. ]. [ASV : b. n.], 2009 2 sēj. : il., portr. ; 29 cm.

 Ārējās saites 

Kategorija:1919. gadā dzimušie
Kategorija:1996. gadā mirušie
Kategorija:Odesā dzimušie
Kategorija:Latvijas šahisti
Kategorija:PSRS šahisti
Kategorija:Šaha treneri